Diari Oficial de la Generalitat Valenciana


Sumari del DOGV 4211, del 15-03-2002 (2002/2387)

Informació pública de l'alternativa tècnica de programa d'actuació integrada de la unitat d'execució número 1 del sector 1 en l'àmbit de la Quadra Sancho, d'ús residencial de Castelló de la Plana.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4211

Data del DOGV
:   15-03-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/2387


Organisme emissor
:   Agrupació d'Interés Urbanístic la Enramada

Tipus de document
:   Anunci

Informació pública de l'alternativa tècnica de programa d'actuació integrada de la unitat d'execució número 1 del sector 1 en l'àmbit de la Quadra Sancho, d'ús residencial de Castelló de la Plana. [2002/A2387]
  
L'Agrupació d'Interés Urbanístic La Enramada, amb domicili a la partida el Bovalar 60, A, proveïda del codi d'identificació fiscal número G-1251743, inscrita amb el número d'assentament 40 del llibre tercer del llibre de registre corresponent en el Registre d'Agrupació d'Interés Urbanístic que figura al Servei Territorial d'Urbanisme i Ordenació Territorial, fa saber:
  
Que ha formulat una alternativa tècnica de programa d'actuació integrada de la unitat d'execució número 1 del sector 1 en l'àmbit de la Quadra de Sancho, d'ús residencial de Castelló de la Plana, que consta de pla parcial de millora, estudi d'impacte ambiental, projecte d'urbanització i programa d'actuació integrada, a l'empara del que disposen els articles 45, 46 i 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
En aplicació del que estableixen els articles 48.1.c i 53 de l'esmentada llei, se sotmeten aquests documents a informació pública durant el termini de 20 dies hàbils, a partir de la publicació de l'últim anunci, durant el qual les persones interessades podran formular qualssevol al·legacions i/o alternatives tècniques que convinguen al seu dret i que s'han de presentar davant del Registre General de l'Ajuntament de Castelló de la Plana. Així mateix, durant els 10 primers dies es podrà sol·licitar una pròrroga del termini en els termes i condicions assenyalats en l'article 46.4 de l'esmentada llei.
  
En el mateix termini de 20 dies, qualsevol persona:
  
a) Podrà comparéixer a la Notaria del Senyor Antonio Arias Giner, al carrer Major, 2, 2a, per a obtenir una còpia de l'acta de protocol·lització dels projectes o sol·licitar que li siga exhibida.
  
b) Podrà consultar l'esmentada documentació, presentada el dia 11 de gener de 2002 (registre d'entrada número 2939), així com l'expedient administratiu, a l'Ajuntament de Castelló de la Plana, els dies hàbils en horari d'atenció al públic.
  
Així mateix, segons el que preceptua el paràgraf segon de l'article 48, en relació amb l'article 46, paràgraf quart i cinqué de la Llei 6/1994, es fa saber a les persones interessades que el termini de cinc dies hàbils per a presentar les proposicions juridicoeconòmiques comença el següent dia hàbil a l'acabament del termini de 20 dies adés indicat. Les proposicions juridicoeconòmiques s'han de presentar també al Registre General de l'Ajuntament de Castelló de la Plana.
  
Expressament es fa constar que aquest anunci s'adreça, a fi de donar compliment al que estableix l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars amb identitat o domicili desconeguts, i que són:
  
Polígon: 112.
  
Parcel·la: 31.
  
Titular: María Carmen Cruzado Tirado.
  
Domicili: al municipi.